Chwarae 
‘Mae gan blant yr hawl i ymlacio a chwarae, ac i ymuno mewn ystod eang o weithgareddau’ (Llywodraeth Cymru, 2015). Yn ôl Chwarae Cymru (2013a) chwarae yw proses creadigol sydd yn defnyddio meddwl a corff. Gellir adnabod chwarae pan yn ei weld oherwydd un agwedd o chwarae ydi ei fod yn ymddygiad arsylladwy. Dywed Vygotsky (1978 dyfynnwyd yn Brooker a Edwards, 2010) fod chwarae yn cyfrwng hanfodol lle mae plant yn dysgu pwy ydynt fel unigolion a sut mae’r plant fod rhyngweithio gyda eraill mewn y lleoliadau amrywiol lle maen yn ymgysylltu. Dywed Andrews (2012) dylai fod digon o gyfleoedd am amrywiaeth o brofiadau chwarae dan do. Fodd bynnag yn ôl Andrews (2012) mae yna amrywiaeth o gyfleoedd awyr agored ar gyfer plant i chwarae fel y ddarpariaeth awyr agored yn y lleoliad, parciau lleol a mannau gwyllt. Dywed Malaguzzi (2008 dyfynnwyd yn Andrews, 2012:127) fod chwarae awyr agored trwy brofiadau a chyswllt gyda natur yn gyfraniad ystyrlon i ddatblygiad a dysg plant. Fodd bynnag dylai fod amrywiaeth o ffyrdd yna er mwyn ysgogi chwarae plant (Andrews, 2012). Ceir adroddiad gan American Acadamy of Peadiatrics (2011 dyfynnwyd yn Brown a Patte, 2013:147) am effaith teledu ar y datblygiad plant ifanc. Dywedir fod chwarae di strwythur yn fwy o werth i ddatblygiad yr ymennydd a bod plant yn dysgu i feddwl yn greadigol, i ddatrys problemau a datblygu sgiliau echddygol yn gynnar trwy chwarae di strwythur.
1. Basgedi Trysor- Chwarae Synhwyraidd  
Dywed Gascoyne (2012) fod dealltwriaeth o synhwyrau yn y blynyddoedd cynnar yn bwysig er mwyn cyrraedd anghenion y plentyn. Dywed Gascoyne (2012) fod basgedi Trysor yn llawn o wrthrychau naturiol a rhai o’r cartref . Maent ar gael er mwyn i’r plant i ddefnyddio ei pum synnwyr (Gascoyne, 2012).
Mae gweithgareddau synhwyraidd yn ôl Gascoyne (2012) yn ffordd i ddod a dysgu i fyw ac yn addas at blant sydd yn mwynhau agweddau ymarferol. Dywed Gascoyne (2012) fod llawer o brofiadau synhwyrau bras ar gael. Mae cyfle i gysylltu'r synhwyrau i gyd trwy chwarae tu allan, chwarae tywod a dŵr a basgedi trysor. Awgryma Gascoyne (2012) fod y gweithgareddau yma yn cynnig llawer o fudd-daliadau sydd yn cefnogi’r plant trwy'r blynyddoedd cynnar.
Yn ôl Andrews (2012) roedd Piaget yn ystyried tri math o weithgareddau chwarae sydd yn dilyn cam datblygiadol plentyn sef:
1. Synhwyraidd-weithredol: Defnyddio’r synhwyrau a chyhyrau neu sgiliau echddygol manwl i archwilio.
2. Symbolaidd: Plentyn yn gallu cyfieithu profiadau mewn i symbolau rhwng dwy oed a chwech oed. Trwy ddefnyddio symbolau mae’r plentyn yn gallu cofio lluniau a dealltwriaeth ac ail chwarae nhw mewn ffordd ystyrlon.
3. Gêmau gyda rheolau: Dadleuodd Piaget fod plant hynach chwech oed a fwy yn datblygu dealltwriaeth o gydweithrediad, cystadleuaeth a chysyniadau cymdeithasol. Bydd ei chwarae yn adlewyrchu'r ddealltwriaeth yma gyda phwyslais ar ymddygiad tîm gyda rheolau a ffiniau.

[bookmark: _GoBack]Yn ôl Andrews (2012) roedd Vygotsky yn meddwl fod cysylltiad clir rhwng chwarae a datblygu. Ystyriodd fod chwarae ddim yn weithgaredd a oedd yn cefnogi dysgu a datblygu ond ffynhonnell o ddatblygiad, gweithgaredd arweiniol sydd yn darganfod sut mae’r plentyn yn tyfu a datblygu. Yn ôl Gascoyne (2012) roedd Piaget yn credu fod rhyngweithiad plant gyda’r amgylchedd yn creu dysgu ac yng ngham gyntaf mewn cyfnod synhwyraidd-weithredol datblygiad plant.  Mae chwarae synhwyraidd bras yn ffordd o annog datblygiad a dysgu. Mae’n ffordd ymarferol sydd yn apelio at blant sydd gyda ffyrdd gwahanol o feddwl a dysgu (Gascoyne, 2012). Mae’r apêl o chwarae synhwyraidd yn gorwedd mewn pedwar nodwedd sef; Symlrwydd; y fwy syml yw’r nodwedd, mae’n well. Ceg- agored; ddim yn gwybod beth rydych am weld. Hyblygrwydd; adnoddau yn bob man o’n gwmpas, ddim angen cyfarwyddiadau ar beth i wneud a Pherthnasedd; dewis gwrthrychau sydd â pherthnasedd diwylliannol (Gascoyne, 2012). Awgryma Chwarae Cymru (2013b) gallwn flaenoriaethu amser plant i chwarae yn rhydd. Trwy oruchwylio a gôr-amddiffyn gormod rydym yn cymryd ffwrdd dewis rhydd y plentyn ac yr un peth sydd yn gwneud ei ymddygiad wrth chwarae. Yn ogystal mae’n rhaid gwrando ar beth sydd gan y plant i ddweud am ei chwarae a gwerthfawrogo ei chyfraniad.
Chwarae Creadigol 
Dywed Llywodraeth Cymru (2008) fod Chwarae Creadigol yn ffordd i’r plentyn defnyddio ei dychymyg i greu rhywbeth. Does dim rhaid i greadigrwydd fod yn weithgaredd yn ôl Llywodraeth Cymru (2008). Yn ôl Duffy (2006) mae annog Creadigrwydd a dychymyg yn arwain y plant tuag at archwilio a dealltwriaeth o’i byd. Gall hyn arwain iddynt wneud cysylltiadau newydd a dealltwriaethau newydd. Dywed Bruce (2011) hefyd fod chwarae yn helpu plant i ddarganfod y byd dros eu hunan. Mae’n annog dychymyg a chreadigedd, mae’n helpu plant i fod yn ddefnyddwyr symbol ac mae’n datblygu meddwl haniaethol.
Mae Chwarae creadigol yn cefnogi datblygiad y plentyn trwy ddatblygu syniadau meddwl a chyfathrebu mewn ffordd symbolaidd sydd yn briodol i’r plentyn. Mae Chwarae Creadigol yn annog plant i roi cynnig ar bethau newydd (Llywodraeth Cymru, 2008).
Dywed Duffy (2006) fod plant yn datblygu'r sgiliau canlynol trwy chwarae creadigol:
· Cyfathrebu ei theimladau mewn ffordd di eiriau trwy symudiadau, dawns a defnyddio ystumiau.
· Mynegi ei meddyliau trwy beintio a dylunio.
· Cynyddu dealltwriaeth o wledydd eraill.
Yn ôl Duffy (2006) mae’r profiadau a chynigi’r i blant yn ei Blynyddoedd Cynnar yn hanfodol ar gyfer ei datblygiadau yn y dyfodol. Mae’r gallu gan bob un plentyn yn cynnwys y plant sydd gydag anghenion dysgu arbennig i fod yn greadigol (Bruce, 2011). Dywed Brown a Patte (2013) fod gweithgareddau wedi’i drefnu yn amharu ar amser i chwarae rhydd. Does dim rheolau penodol gan chwarae rhydd felly mae’n cynnig cyfleoedd i blant i ddefnyddio a datblygu ei chreadigrwydd. Mae agwedd creadigol yn hanfodol yn ôl Brown a Patte (2013) gan ei fod yn darparu her i ddatblygiad yr ymennydd. Mae plant yn arbrofi gyda gweithgareddau a rôl newydd. Noda DCSF/ EYFS Practice Guide (2008 dyfynnwyd yn Andrews, 2012:107) fod creadigedd yn meddwl cymryd risg a gwneud cysylltiadau sydd wedi eu cysylltu gyda chwarae, fod creadigedd yn cynnwys plant yn dewis dysgu ei hun a gwneud dewis a phenderfyniadau ei hun ac yn olaf fod creadigedd yn ymddangos pan fod plant wedi amsugno mewn gweithred a fforiad o syniadau ei hun sydd yn arwain at wneud a thrawsffurfio pethau wrth ddefnyddio deunydd fel paent, sisyrnau, creonau, sŵn a symudiadau. Cred Bruce (2011) fod chwarae yn helpu plant gyda’i phrosesau creadigol. Mae plant yn casglu syniadau, rheoli a threfnu teimladau a dysgu am y corff corfforol maent yn cyfanheddu. Yn ôl Lindon et al. (2009) mae gweithgareddau creadigol yn rhoi pleser a boddhad i blant ac yn darparu ffocws positif i’w sgiliau corfforol a’i gallu gweledol.
Dywed Bruce (2011) er mwyn fod yn greadigol dylai plant teimlo ddiogel gyda’i emosiynau er mwyn gwneud cysylltiadau newydd, mewnwelediad newydd a chyfarwyddiadau newydd. Cefnogir chwarae hyn trwy roi cefnogaeth gref i greadigrwydd. Mae chwarae yn rhoi gofod personol positif i blant er mwyn iddynt allu bod ar ben ei hun wrth deimlo yn gysylltiedig gyda phobl. Yn chwarae plant mae plant yn mentro i fod yn wahanol ac yn profi byd gwahanol er mwyn darganfod (Bruce, 2011).  Yn ôl Chwarae Cymru (2013b) mae oedolion yn effeithio ar chwarae plant trwy effeithio ar brofiadau plant, rheoli amser am gyfleoedd i chwarae, effeithio ar y lle ac os oes lle ar gael i chwarae a darparu neu wrthod defnyddiau. Trwy wneud amser i blant i chwarae hyrwyddir a gwerthir rhyddid, annibyniaeth a dewis plant. Dywed Chwarae Cymru (2013b) dylai ymarferwyr proffesiynol fod yn ymwybodol o bwysigrwydd chwarae a chymryd unrhyw weithred i hyrwyddo ac amddiffyn chwarae.

2. Risg
Play is great for children’s well being and development. When planning and providing play opportunities, the goal is not to eliminate risk, but to weigh up the risks and benefits. No child will learn about risk of they are wrapped up in cotton wool.
                                                                                     (HSE, 2012: 1).

Dywed Prifysgol Macquarie (2017) fod astudiaeth ryngwladol yn awgrymu fod rhieni sydd yn defnyddio dulliau ymddygiad geiriol a corfforol sydd yn annog plant i wthio ei ffiniau yn fwy tebygol o amddiffyn ei blentyn rhag datblygu anhwylder gorbryderus plentyndod. Caiff y wybodaeth yma trwy gynnal arolwg gyda 312 o deuluoedd gyda phlant dan oed ysgol yn Awstralia ac Yr Iseldiroedd. Dangoswyd canlyniadau Prifysgol Macquarie (2017) fod y rhieni sydd yn annog ei blant i wthio ei ffiniau i ehangder uwch, fod ei blant mewn llai o risg o arddangos symptomau anhwylderau gorbryderus. Yn ôl Prifysgol Macquarie (2017) mae dulliau ymddygiad heriol yn annog plant i gymryd risg mewn ffordd ddiogel trwy roi braw iddynt, cymryd rhan mewn chwarae gwyllt a di-drefn a gadael nhw i golli gêm.  Cafwyd y Dulliau Ymddygiad Heriol ei asesu trwy ffordd holiadur a oedd yn asesu faint mae rhieni yn annog ymddygiad mentrus yw plant, hefyd i ba raddau maent yn annog ei blant i fentro allan o’i gylchfa cysuro.  Dywed Lazarus o Brifysgol Macquarie (2017) tra dangoswyd y mamau dim gwahaniaeth mewn ei dulliau ymddygiad heriol tuag at ei merched a’i bechgyn, arddangoswyd tadau bechgyn mwy o gystadleuaeth tuag at y bechgyn na thadau merched. Trwy annog plant yn ofalus mewn ffordd resymol i wthio eu ffiniau, gall rhieni helpu i ostwng risg y plentyn o ddatblygu anhwylder gorbryderus (Prifysgol Macquarie, 2017).
Dywed HSE (2012) ei fod yn adnabod y budd-daliadau i adael plant o bob oedran i gael cyfleoedd chwarae heriol. Dywed Moyles (2015) fod risg yn rhan o fod yn fyw yn gyfan gwbl. Mae parodrwydd i gymryd risgiau yn anianawd dysgu pwysig. Yn ôl Knight (2011) heb gyfleodd i blant i herio ei hunan gall dealltwriaeth plant o ddiogelwch ddim symud ymlaen. Dylai dweud sut gallai gwneud hyn yn hapus yn lle dweud na wrth risg. Dywed Moyles (2015) fod cymryd risgiau yn galluogi plant i wthio ffiniau eu hunan i’w terfyn o’i gallu. Mae chwarae yn dod a byd plant i fywyd. Mae’n helpu nhw i ddatblygu ac yn amlygu nhw i realiti'r byd maent yn byw ynddo, lle dyw pobl ddim yn rhydd o risg yn hytrach lle mae risg byth yn bresennol. Mae cyfleoedd i blant chwarae yn datblygu ymwybyddiaeth plant i risg (HSE, 2012). Awgryma Chwarae Cymru (2012) fod risgiau a pherygl da mewn darpariaeth chwarae yn cysylltu â herio plant ac yn cefnogi cynnydd, dysg a datblygiad y plentyn fodd bynnag dywed Smith (1988 dyfynnwyd yn Waters a Begley, 2008:365-377) fod tybiaeth gyffredin o risg yn gysyniad negyddol a dylai cael ei osgoi neu leihau. Dadlau Smith (1988 dyfynnwyd yn Waters a Begley, 2008:365-377) fod cymryd risg i blant mewn parth corfforol yw’r man dechrau i gymryd risgiau mewn parthau eraill fel parthau emosiynol, cymdeithasol a deallusol.
Dywed Knight (2011) fod pwysigrwydd i helpu plant yn eich gofal i ddatblygu eu dealltwriaeth o ddiogelwch. Cred Knight (2011) fod gwrthod profiadau cynnar i blant rhwystro'r plentyn i gyrraedd ei llawn botensial. Mae hunan asesiad yn hanfodol ar gyfer datblygiad plant am ddealltwriaeth o ddiogelwch yn cynnwys datblygu hunanreoliad mewn chwarae (Moyles, 2015). Rôl yr oedolyn yn ôl Knight (2011) ydy i alluogi'r proses ymestyn i le diogel a hylaw sydd yn golygu helpu’r plant i gymryd risgiau rhesymol. Bydd y risgiau yn amrywio yn ôl dealltwriaeth a gallu'r plentyn. Dywed Chwarae Cymru (dim dyddiad) os dyw darpariaethau chwarae ddim yn cynnig cyfleoedd chwarae gyda pheth elfen o risg a heriau bydd plant yn mynd i’w chwilio mewn man arall.

Beth yw chwarae? Pan rydw i’n meddwl am chwarae rydw i’n meddwl am ddysgu trwy chwarae sef fframwaith y cyfnod sylfaen, chwarae gemau a chwarae tu allan. Chwarae hunan cyfeiriedig? I fod yn hollol onest doeddwn ddim yn siŵr iawn beth oedd hunan cyfeiriedig yn meddwl. Ar ôl cwpwl o ddarlithoedd dysgais fod chwarae hunan cyfeiriedig yn dewis rhydd, naturiol, arweiniad plentyn, annibynnol a rheolaeth ei hun. Dysgais fod chwarae holistaidd yn golygu'r plentyn i gyd.
Dewisais greu addurniadau toes halen fel y gweithgaredd i’r asesiad risg gan ei fod yn gysylltiedig gyda chwarae creadigol. Mae rhai agweddau o’r gweithgareddau yn hunan cyfeiriedig fel dewis pa addurn maent eisiau wneud, mesur a gwneud y cymysgedd, dewis yr adnoddau maen nhw eisiau defnyddio ac addurno’r addurn os ydynt eisiau. Er bod y gweithgaredd yma wedi cael ei gynllunio gan oedolyn mae yna digon o gyfleoedd i’r plentyn i arwain y gweithgaredd trwy wneud dewisiadau eu hunain. Pwrpas yr asesiad risg ydi i leihau'r risg yn lle ei atal. Ar ôl edrych ar sut mae risg yn fuddiol i chwarae plant, gwelais i hi’n gymhleth i wneud yn siŵr fy mod yn galluogi risg yn lle anablu risg yn y gweithgaredd. Wrth ddarllen sawl cyfeiriad gwelais fod pob un ohonynt yn dweud fod angen galluogi peth risg er mwyn i’r plentyn dysgu cymryd risg dros ei hunain. Ond sut i wneud hyn fel bod y plentyn yn cael y gorau allan o chwarae? Fel dywed Knight (2011) mae angen adnabod y perygl yn gyntaf, wedyn dewis pwy gall cael niwed a sut, gwerthuso'r risgiau a phenderfynu ar ba gweithredai i gymryd, gwneud cofnod o’r casgliadau a gweithredu nhw ac yn olaf adolygu'r asesiad risg. Dywed HSE (dim dyddiad) fod angen i chi gofyn i’ch hunan sut allai cael gwared â’r perygl i gyd? Os nac ydyn yn gallu mae angen i ni feddwl am sut i reoli'r risgiau fel bod dim niwed i neb. Mae’n amlwg fod cael plant i wthio ei ffiniau yn cefnogi datblygiad y plentyn
Erbyn y tro nesaf byddai yn gwneud asesiad risg , rydw i’n teimlo nawr byddai yn fwy hyderus yn gwneud un. Rydw i wedi dysgu sut i ganiatáu risg trwy edrych yn fanwl ar sut i reoli'r risg yn lle cael gwared ohono. Rydw i wedi dysgu fod cynnig risg i blant yn fuddiol iawn i ddealltwriaeth plant i ddiogelwch, hefyd fod asesiad risg ddim yn llwyth o waith papur ond yn ddealltwriaeth o sut i leihau'r risg yn lle dileu risg er mwyn cadw pawb yn ddiogel a hapus.
Wedi edrych ar ddau wahanol fath o chwarae rydw i wedi gweld fod unrhyw fath o chwarae yn helpu gyda datblygiad plant. Fel dywedir yn adroddiad gan American Academy of Peadiatrics (2011) mae chwarae di strwythur yn fuddiol i ddatblygiad yr ymennydd sydd yn arwain at blant i feddwl yn greadigol fodd bynnag roedd Piaget yn ystyried gemau gyda rheolau fel un math o weithgaredd chwarae fel rhan o gam datblygiadol y plentyn. Dywedodd fod gemau gyda rheolau yn datblygu dealltwriaeth o gydweithrediad, cystadleuaeth a chysyniad cymdeithasol plant (Andrews, 2012) sydd yn anghytuno gyda Brown a Patte (2013) gan fod ei barn nhw yn dweud fod gweithgareddau wedi trefnu yn amharu ar amser i chwarae rhydd. Felly pa un ohonynt sydd yn iawn?  
Er bod Vygotsky yn meddwl fod cysylltiad rhwng chwarae a datblygu ystyriodd fod gweithgareddau yn gweld sut mae’r plentyn yn tyfu a datblygu fodd bynnag roedd Piaget yn credu fod rhyngweithiad plant gyda’r amgylchedd yn creu dysgu (Gascoyne,2012). Mae Brown a Patte (2013), Bruce (2011) a Lindon et al. (2009) i gyd yn credu fod chwarae a gweithgareddau creadigol yn helpu gyda datblygiad plant. Rydw i’n gallu gweld nawr fod rôl yr oedolyn yn gallu effeithio ac amharu ar chwarae plant. Mae angen i ni fod yn fwy ymwybodol o bwysigrwydd chwarae mewn datblygiad plentyn. Mae angen i ni adael rhai dewisiadau i’r plant a gwrando ar leisiau’r plant. Byddaf yn defnyddio'r wybodaeth yma llaw gyntaf yn fy ngwaith gan fy mod yn meddwl fod dim digon o chwarae rhydd a gadael i’r plant dewis beth maent eisiau gwneud yna ar hen o bryd.
Ar ôl gorffen y portffolio yma rydw i wedi dysgu fod chwarae i blant yn hanfodol. Mae angen i ni fel ymarferwyr gwneud yn siŵr fod digon o gyfleodd a phrofiadau chwarae tu fewn a thu allan ar gael. Er bod yn rhaid i ni gael rhai gweithgareddau wedi’i chynllunio gan yr oedolyn dylai fod digon o gyfleoedd chwarae hunan-gyfeiriedig a holistaidd. Mae angen i ni wneud yn siŵr fod angen i ni gynnig risg i blant er mwyn gwthio ei ffiniau. Gall hyn cael ei wneud yn unrhyw fan, yn y cartref neu yn yr ysgol. Dylai plant cael rhyddid i chwarae, darganfod risg a mwynhau.

Risk Assessment
	Ref
	Hazard / Task / Activity
 Area of Concern
	Persons at Risk
	Existing Controls
	Describe Any Further Controls / Actions Needed
	Actions By Whom
	Action By When

	
1
	Alergeddau i gynhwysion y toes halen.
	Plant, Staff
	Staff dosbarth Blwyddyn 1 a 2 yng nghydwybodol o unrhyw alergeddau sydd gan y plant. Rhestr cynhwysion wedi mynd adref gyda’r plant y diwrnod cynt.
	Plant sydd gan alergeddau i’r cynhwysion yn cael cynnig i wneud gweithgareddau gwahanol yn lle.
	
Staff y dosbarth
	Diwrnod cyn y gweithgaredd ac yn ystod y gweithgaredd.

	
2
	Defnydd o fflŵr a halen, gallu effeithio'r plant sydd gyda ‘Asthma’.
	Plant, Staff
	Dylai'r staff cael gwybod o flaen llaw pwy sydd gyda ‘asthma’. Rhieni i ddweud wrth y staff os nag ydynt eisiau i’r plentyn cymryd rhan yn y gweithgaredd.
	Gwneud yn siŵr fod digon o awyriad yn yr ystafell. Pob un o’r staff sydd yn bresennol wedi cael ei hyfforddi mewn cymorth cyntaf.
	Staff y dosbarth
	Cyn ac yn ystod y gweithgaredd.

	
3
	Gall y cynhwysion ar gymysgedd mynd ar wisg y plentyn.
	Plant, Staff
	Plant i gyd i wisgo ffedog trwy’r gweithgaredd. 
	Darparu ffedogau i’r plant a’r staff.
	Staff y dosbarth
	Cyn y gweithgaredd.

	
4
	Plant yn rhoi'r cymysgedd yn ei cheg.
	Plant
	Esbonio i’r plant cyn y gweithgaredd am ddim rhoi'r cymysg yn ei cheg gan ei fod yn cynnwys llawer o halen. Golchi dwylo ar ôl y gweithgaredd.
	Atgoffa'r plant ddim i roi’r cymysgedd yn ei cheg. Golchi dwylo ar ôl fod yn y cymysgedd.
	Staff y dosbarth
	Cyn ac yn ystod y gweithgaredd.

	5

	Defnyddio offer torri i dorri’r addurniadau. Gall y plant torri ei hunan neu gael anaf.
	Plant, Staff
	Canolbwyntio a chymryd amser wrth dorri’r siâp. Un neu ddau yn torri’r addurniadau ar y tro.
	Staff i gadw llygaid manwl wrth i’r plant torri’r addurniadau. Plant i ddychwelyd yr adnoddau ar ôl gorffen.
	Staff y dosbarth
	Yn ystod y gweithgaredd.

	7
	Llosgi yn y ffwrn wrth roi'r addurniadau mewn a thynnu nhw allan.
	Plant, Staff
	Egluro i’r plant am berygl y ffwrn a'r gallu i losgi os nag ydynt yn ddiogel. Ffwrn yn yr ystafell athrawon.
	Plant i aros mewn lle diogel i weld yr addurniadau yn mynd mewn i’r ffwrn. Staff i ddefnyddio menig ffwrn.
	Staff y dosbarth
	Yn ystod y gweithgaredd.

	8
	Llosgi ar yr addurniadau ar ôl bod yn y ffwrn.
	Plant, Staff
	Rhaid aros i’r addurniadau oeri cyn gallu addurno nhw. Staff i roi’r addurniadau mewn lle saff tan ei fod wedi oeri.
	Rhoi’r addurniadau i’r plant ar ôl ei fod wedi oeri.
	Staff y dosbarth
	Ar ôl y gweithgaredd.



Mi fydd gyd o’r uchod yn cydnabod ac yn dilyn canllawiau argyfwng yr Ysgol Gynradd.

